b'\n_START_ARTICLE_\nConsell de Garanties Estatut\xc3\xa0ries de Catalunya\n_START_SECTION_\nComposici\xc3\xb3 i designaci\xc3\xb3 dels membres\n_START_PARAGRAPH_\nEl Consell de Garanties Estatut\xc3\xa0ries \xc3\xa9s integrat per nou membres, els quals han d\xe2\x80\x99\xc3\xa9sser juristes de compet\xc3\xa8ncia i prestigi reconeguts, amb m\xc3\xa9s de quinze anys d\xe2\x80\x99experi\xc3\xa8ncia professional, i han de tenir la condici\xc3\xb3 pol\xc3\xadtica de catalans. Tots ells actuen amb imparcialitat i s\xc3\xb3n inamovibles per ra\xc3\xb3 de l\xe2\x80\x99exercici de llur c\xc3\xa0rrec. El seu mandat \xc3\xa9s per un per\xc3\xadode de nou anys, i no poden \xc3\xa9sser reelegits._NEWLINE_S\xc3\xb3n nomenats pel president o presidenta de la Generalitat mitjan\xc3\xa7ant una doble via de designaci\xc3\xb3: sis elegits a proposta del Parlament, acordada per majoria de tres cinquenes parts dels diputats o diputades del Ple, i els tres restants a proposta del Govern. Un dels tres membres designats pel Govern ho \xc3\xa9s d\xe2\x80\x99entre una terna proposada pel Consell de Governs Locals._NEWLINE_El Consell de Garanties Estatut\xc3\xa0ries es renova per ter\xc3\xa7os cada tres anys. Els seus membres elegeixen d\xe2\x80\x99entre ells, per un per\xc3\xadode de tres anys i renovable una sola vegada, el president o presidenta, el vicepresident o vicepresidenta i el conseller secretari o consellera secret\xc3\xa0ria del Consell._NEWLINE_COMPOSICI\xc3\x93 ACTUAL_NEWLINE_Hble. Sr. Joan Egea Fern\xc3\xa0ndez, president (2009- )_NEWLINE_Hble. Sr. Pere Jover i Presa, vicepresident (2009- )_NEWLINE_Il\xc2\xb7ltre. Sr. Jaume Vernet i Llobet, conseller (2009- )_NEWLINE_Il\xc2\xb7ltre. Sr. \xc3\x80lex Bas i Vilafranca, conseller secretari (2009- )_NEWLINE_Il\xc2\xb7ltre. Sr. Francesc de Paula Caminal i Badia, conseller (2013- )_NEWLINE_Il\xc2\xb7ltre. Sr. Carles Jaume i Fern\xc3\xa1ndez, conseller (2013- )_NEWLINE_Il\xc2\xb7ltre. Sra. Margarida Gil i Dom\xc3\xa8nech, consellera (2017- )_NEWLINE_Il\xc2\xb7ltre. Sr. Joan Vintr\xc3\xb3 i Castells, conseller (2019- )_NEWLINE_COMPOSICI\xc3\x93 HIST\xc3\x92RICA_NEWLINE_Il\xc2\xb7ltre. Sr. Julio A\xc3\xb1overos Trias de Bes (23/11/2009-08/05/2012)_NEWLINE_Il\xc2\xb7ltre. Sra. Antonia Agull\xc3\xb3 Ag\xc3\xbcero (23/11/2009-21/03/2013)_NEWLINE_Il\xc2\xb7ltre. Sr. Enric Fossas Espadaler (23/11/2009-21/03/2013)_NEWLINE_Hble. Sr. Eliseo Aja (23/11/2009-07/07/2017)_NEWLINE_Il\xc2\xb7ltre. Sr. Joan Ridao Mart\xc3\xadn (20/03/2013-30/12/2016)_NEWLINE_Il\xc2\xb7ltre. Sr. Marc Carrillo, conseller (23/11/2009 - 01/08/2019)'